paragraph_text: Najveća su inovacija ipak bočna električna klizna vrata. Bočna tračnica kojom se kreću vrata prilikom otvaranja i zatvaranja proteže se i na stražnju stranu automobila, čime spaja bok i stražnji kraj automobila. Prednost bočnih vrata je lako parkiranje automobila na uskim mjestima, jer nema potrebe za bočnim prostorom nužnim za otvaranje klasičnih vrata na automobilima. Električna vrata na 1007-ici se otvaraju pritiskom na gumb na daljinskom upravljaču i to tako da kad su otvorena ne produžuju automobil, već se savršeno uklapaju u njegovu dužinu.